text: সোনালী, রূপালী ও জনতা ব্যাংকের নিয়োগ পরীক্ষার বাধা কাটল
  নিউজজি প্রতিবেদক ১১ জানুয়ারি , ২০১৮, ১৫:৫০:৪৮
  ঢাকা: রাষ্ট্রায়ত্ত সোনালী, রূপালী ও জনতা ব্যাংকের সার্বিক নিয়োগ কার্যক্রম বন্ধে হাইকোর্টের দেওয়া আদেশ স্থগিত করেছে আপিল বিভাগের চেম্বার আদালত।
  পরে ব্যাংকার্স রিক্রুটমেন্ট কমিটির সদস্য সচিব মোশাররফ হোসেন খান বলেন, যেহেতু চেম্বার আদালত নিয়োগপরীক্ষা বন্ধে হাইকোর্টের আদেশ স্থগিত করেছে। সেই আদেশ অনুযায়ী, শুক্রবার যথাসময়ে ৮ ব্যাংকের সমন্বিত নিয়োগ পরীক্ষা অনুষ্ঠিত হবে।
  কিন্তু ২০১৬ সালের বিজ্ঞপ্তির পর আবেদন করা প্রার্থীদের পরীক্ষা না নিয়ে ২০১৭ সালে আবার নিয়োগ বিজ্ঞপ্তি দেওয়ায় বগুড়ার আসাদুজ্জামান, কুমিল্লার আবু বকরসহ ২৮ জন নিয়োগ পরীক্ষার সার্কুলার বাতিল চেয়ে হাইকোর্টে গেলে ওইসব বিজ্ঞপ্তির নিয়োগ পরীক্ষাসহ সকল কার্যক্রম স্থগিত রাখার নির্দেশ দেয়।